3. ΠΡΟΕΔΡΙΚΟΝ ΔΙΑΤΑΓΜΑ της 13/17 Ιαν. 1925 Περί νοσηλείας δημοσίων πολιτικών υπαλλήλων εις δημόσια ή ιδιωτικά Νοσοκομεία. Άρθρ.1.-Η εισαγωγή ασθενούντος πολιτικού υπαλλήλου ή μέλους της οικογενείας αυτού εκ των εν τω εδαφ.4 του άρθρ.10 του ειρημένου Ν.Δ. της 2 Δεκεμβρίου π.ε. εις νοσοκομείον του Δημοσίου ή ετέρου νομικού προσώπου ή ιδιωτικόν τοιούτον εν τω εσωτερικώ του Κράτους, εκτελείται κατόπιν εγκρίσεως του αρμοδίου Υπουργού εκδιδομένης τη εγγράφω αιτήσει του ιδίου υπαλλήλου. Η αίτησις αύτη δέον να συνοδεύηται υπό πιστοποιήσεως δύο ιατρών, εξ ων ο είς ο θεράπων,  εν η να  εκτίθηται λεπτομερώς το είδος και η έκτασις της ασθενείας, βεβαιούται δε παρ' αυτών η ανάγκη της εν νοσοκομείω ή Κλινική νοσηλείας. Εν τη εγκριτική διαταγή του Υπουργού περί εισαγωγής του ασθενούντος υπαλλήλου ή του μέλους της οικογενείας αυτού εις νοσοκομείον, ορίζεται το νοσοκομείον και η θέσις εις ην ούτος θέλει εισαχθή, έτι δε και η χρονική διάρκεια καθ' ην θέλει παραμείνη εν αυτώ. Εν δε τω προς το Νοσοκομείον ή Κλινικήν εγγράφω της υπηρεσίας δια την εισαγωγήν, ορίζεται, εφ' όσον μεν πρόκειται περί δημοσίου τοιούτου  ότι η  νοσηλεία  θα  γίνη  δωρεάν  εάν δε  (Αντί για τη σελ. 413)  Σελ. 413(α) Τεύχος 1348 Σελ. 1 Ιατροφαρμακευτική - Νοσοκομειακή Περίθαλψη - ΄Εξοδα κηδείας 2.Ζ.η.1-3 πρόκηται περί ιδιωτικού τοιούτου ότι τα μεν τρία τέταρτα των δαπανών θα καταβληθώσιν υπό του Δημοσίου, το δε έτερον εν τέταρτον υπό του υπαλλήλου. Δια την εισαγωγήν μέλους της οικογενείας του δημοσίου υπαλλήλου εις το Νοσοκομείον απαιτείται και έγγραφος πιστοποίησις του ιερέως της ενορίας εις ην ανήκει ο υπάλληλος, ότι το μέλος τούτο συγκατοικεί και συντηρείται παρά του υπαλλήλου. Άρθρ.2.-Εις τον προϋπολογισμόν των εξόδων εκάστου Υπουργείου αναγράφεται κατ' έτος ανάλογος πίστωσις υπό ίδιον κεφάλαιον και άρθρον, δια πληρωμήν των ως άνω νοσηλείων. Το Νοσοκομείον εις ο ενοσηλεύθη ο υπάλληλος ή το μέλος της οικογενείας αυτού, υποβάλλει εις το αρμόδιον Υπουργείον κατάστασιν περιλαμβάνουσαν ημερολογιακώς τον διανυθέντα εν Νοσοκομείω χρόνον υπό του ασθενούς, ως και το είδος των καταναλωθέντων φαρμάκων και λοιπών ειδών, μετά του συνόλου του οφειλομένου χρηματικού ποσού. Βάσει της καταστάσεως ταύτης το Υπουργείον εκδίδει επί του οικείου Ταμείου το ανήκον χρηματικόν ένταλμα δια τα τρία τέταρτα του εν αυτή αναγραφομένου χρηματικού ποσού. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 